<classify> Akizungumza na wandishi wa habari jana, Mkurugenzi wa Kampuni ya Msama Promotions inayoandaa tamasha hilo na lile la Krismasi Alex Msama alisema mashabiki wa tamasha hilo wamemwambia umefika wakati tukio hilo likawa la nchi za Afrika Mashariki.Unajua tamasha la Pasaka tayari lina sura ya kimataifa kwa sababu limekuwa likiwaleta waimbaji kutoka nchi mbalimbali, lakini kwa mawazo yangu umefika wakati sasa likawa linafanyika katika nchi za Afrika Mashariki kama walivyoomba wapenzi wa muziki wa injili ambazo ni Tanzania, Kenya, Uganda, Rwanda na Burundi, alisema Msama akinukuu maneno ya mdau Anna Shibamla wa Yombo- Machimbo, Dar es Salaam.Msama alisema wadau hao waliendelea kusema kama wazo hilo litafanyiwa kazi, kutalifanya tamasha kuwa kubwa zaidi na kubeba maana zaidi kwani linaweza kuwa kielelezo cha umoja na nchi za Afrika Mashariki.Pia Msama alisema kwa uzoefu wa zaidi ya miaka 16 katika kuandaa tamasha hilo kwa ufanisi, anaamini anaweza kulifanya tukio hilo kuwa la Afrika Mashariki na likawa na mvuto wa aina yake huku likibeba uzito zaidi katika kutangaza ujumbe wa neno la Mungu, amani na upendo kuanzia kwa watu hadi kwa nchi za ukanda huo.  <topic>: michezo 